b'\n_START_ARTICLE_\n\xc5\xa0tefan Izvoljeni\n_START_SECTION_\n\xc5\xbdivljenjepis\n_START_PARAGRAPH_\n\xc5\xa0tefan (v\xc4\x8dasih o\xc5\xa1tevil\xc4\x8den kot \xc5\xa0tefan II.) je bil 23. marca 752 soglasno izvoljen kot kardinal-duhovnik za pape\xc5\xbea, a je tri dni po izvolitvi umrl za mo\xc5\xbegansko kapjo. Starej\xc5\xa1i zgodovinarji ga pri\xc5\xa1tevajo k svetnikom.\n_START_SECTION_\nProblem pri \xc5\xa1tetju pape\xc5\xbeev z imenom \xc5\xa0tefan\n_START_PARAGRAPH_\nZaradi njega je pri \xc5\xa1tetju pape\xc5\xbeev \xc5\xa0tefanov nastal problem, ker je bil sicer izvoljen za pape\xc5\xbea, a je umrl, \xc5\xa1e preden je prejel \xc5\xa1kofovsko posve\xc4\x8denje. Pape\xc5\xbea Nikolaj II. in Klemen V.  sta dolo\xc4\x8dila, da za pape\xc5\xa1tvo ni odlo\xc4\x8dilna posvetitev, ampak izvolitev. _NEWLINE_\xc5\xa0tefan (II.) je bil izvoljen ob smrti svojega predhodnika, Zaharija dne 23. marca 752 \xc4\x8cez tri dni ga je zadela mo\xc5\xbeganska kap in je umrl takoj ali naslednji dan, \xc5\xa1e preden je bil posve\xc4\x8den za \xc5\xa1kofa. Najprej ga zato niso dajali v pape\xc5\xa1ki seznam. Nekateri sestavljalci seznamov ga zato tudi ne \xc5\xa1tejejo kot pravega pape\xc5\xbea in ne upo\xc5\xa1tevajo pri \xc5\xa1tetju pape\xc5\xbeev z imenom \xc5\xa0tefan. Tudi uradni Vatikanski seznam pape\xc5\xbeev ga ne priznava (ve\xc4\x8d) za pape\xc5\xbea. Drugi vatikanski koncil u\xc4\x8di, v skladu z izro\xc4\x8dilom, da je naslednik apostola Petra rimski \xc5\xa1kof (C). To pa postane ne z izvolitvijo, ampak s posve\xc4\x8denjem. Glede tega pa so mnenja deljena. _NEWLINE_Sodobni zgodovinarji ga ve\xc4\x8dinoma vklju\xc4\x8dujejo, vendar v\xc4\x8dasih kje najdemo poznej\xc5\xa1e \xc5\xa0tefane z zaporedno \xc5\xa1tevilko v oklepajih; njegovega neposrednega naslednika, na primer, ozna\xc4\x8dujejo kot \xc5\xa0tefana (II.) III.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nPape\xc5\xbe \xc5\xa0tefan Izvoljeni je umrl v Rimu dne 26. marca 752. in je pokopan v baziliki sv. Petra v Vatikanu._NEWLINE_Njegov god obhajala katoli\xc5\xa1ka Cerkev dne 26. marca. _NEWLINE_Po Drugem vatikanskem koncilu ga ni ve\xc4\x8d na seznamu pape\xc5\xbeev in svetnikov.'